Amennay, deg uḍris, yezmer ad yili d unmas (subjectif), imi yezmer mi ara d-yeḥku aḍris-is ad yili d arawsan imi ur d-iteddu ara deg uḍris-nni ur d-yettak ara ṛṛay-is, daɣen yezmer ad dyessekcem iman-is ad d-yefk ṛṛay-is ad yettdafaɛ ɣef tikti i yellan deg uḍris-nni, neɣ ad yessekcem iman-is ad tili lḥala-is alaḥsab n uḍris-nni Md: ma yella uḍris-nni yessefraḥ,amennay-nni mi ara t-id-yawi ad t-id-yawi s lferḥ daɣen ma yesseḥzan uḍris-nni, amennay-nni ad d-yefk udem yesseḥzanen. Ɣef tikti i yellan deg uḍris-nni annect-a akk ad yili 26 D nekk i t-id-yessuqlen. «Le même énonciateur ne dit pas forcément le même texte de manière identique ».